Voorsmakie van Hartland, 'n splinternuwe Afrikaanse reeks | SARIE
Voorsmakie van Hartland, ‘n splinternuwe Afrikaanse reeks	deur Madge Booth
Hartland is gebaseer op Deon se Hertzogprys-bekroonde dramas Kaburu, Stille Nag en Boesman, my seun.
Dit vertel die storie van ‘n uitgebreide Afrikaner-familie in Suid-Afrika en wys die gevolge van die keuses wat elkeen elke dag maak, asook die uitwerking daarvan op die res van die familie.
Temas soos vergifnis, Afrikaners se toekoms in SA, die kompleksiteit van Afrikaner-wees en Afrikaner-identiteit word in die reeks aangeraak.
Met akteurs soos Wilna Snyman, Marius Weyers, Sandra Prinsloo en Brümilda van Rensburg, om maar net ’n paar te noem, kan kykers net uitsien na dit wat die reeks inhou.
Die eerste episode begin met Jan Cilliers se 65ste verjaardag, wanneer die Cilliers-familie laer trek en ou wonde oopgekrap word . . .
Hartland begin op 19 Julie 2011 om 20:00 op kykNET, kanaal 111, op DStv.
Ha ha ha Ouma is nou’n ouma wat ek lankal sou versmoor of is dit vermoor het! Om Brumilda in ‘n ekskuus ek leef rol te sien is nogal regtig moeilik, maar wel gedaan vir haar! Dit wys jou net ne, dat elke huis het tog sy kruis, maak nie saak hoe groot of klein dit is nie!!!
Ek hoop met die tweede episode dat die reeks spoed sal kry…
Waar is al die ander akteurs? byvoorbeeld – die wit brigade – al die omas en oupas, Die speurders, Gerrard se ma – ALMAL.